**M Ä Ä R U S**

**EELNÕU**

Võsu .... märts 2020 nr ....

**Haljala Vallavolikogu 19.12.2017 määruse nr 3**

**„Haljala Vallavalitsuse palgajuhend“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 36 ja avaliku teenistuse seaduse § 63 lõike 2 alusel.

**§ 1.** Haljala Vallavolikogu 19.12.2017 määruse nr 3 „Haljala Vallavalitsuse palgajuhend“ (RT IV, 29.12.2017, 35) paragrahv 3 lõike 1 tabelit muudetakse ja sõnastatakse järgmiselt:

|  |  |  |  |
| --- | --- | --- | --- |
| Palgagrupp | Teenistuskohad | Palgavahemik | |
| miinimummäär | maksimummäär |
| 1 | töötajad | alampalga määr | 2000 |
| 2 | ametnikud | 1100 | 2000 |
| 3 | juhid | 1600 | 2500 |

**§ 2.** Määrust rakendatakse 2020. aasta 1. jaanuarist.

Vello Väinsalu

Volikogu esimees

Eelnõu esitaja: Haljala Vallavalitsus

Eelnõu koostas: Riina Must

vallasekretär

**EELNÕU SELETUSKIRI**

|  |  |
| --- | --- |
| **Akti andja:** | **Haljala Vallavolikogu** |
| **Õigusakti liik:** | Määrus |
| **Õigusakti pealkiri:** | **Haljala Vallavolikogu 19.12.2017 määruse nr 3 „Haljala Vallavalitsuse palgajuhend“ muutmine** |
| **Õigusakti algataja:** | Haljala Vallavalitsus |
| **Eelnõu ja seletuskirja koostaja(d):** | Vallasekretär Riina Must |

|  |
| --- |
| 1. **Eelnõu õiguslik alus** |
| Esitatud eelnõu õiguslikuks aluseks on [kohaliku omavalitsuse korralduse seaduse](https://www.riigiteataja.ee/akt/105022019009) § 22 lg 1 punkt 36, mille kohaselt on valla või linna ametiasutuse ja ühisameti struktuuri ning teenistuskohtade koosseisu ja palgajuhendi kehtestamine volikogu ainupädevuses ja [avaliku teenistuse seadus](https://www.riigiteataja.ee/akt/113032019037) § 63 lg 2, mille kohaselt kohaliku omavalitsuse üksuse ametiasutuse palgajuhendi kehtestab kohaliku omavalitsuse üksuse volikogu. Palgajuhend on palga määramise ja maksmise kord. Selles nähakse ette ametikohale vastav põhipalk või põhipalga vahemik, muutuvpalga maksmise tingimused ja kord, muude käesolevas seaduses sätestatud lisatasude ja hüvitiste maksmise tingimused ja kord ning palga maksmise aeg ja viis. |

|  |
| --- |
| 1. **Eelnõu eesmärk, algatamise vajadus, sisu kirjeldus** |
| Haljala Vallavalitsuse palgajuhendi muutmise eesmärk on määruse kooskõlla viimine teenistujatele 2019 kehtestatud ja 2020 eelarves planeeritud palkade muutumistega.  Haljala Vallavolikogu 17.09.2019 otsusega nr 119 kehtestati 1.novembrist 2019 Haljala Vallavalitsuse kui ametiasutuse struktuur ja teenistuskohtade koosseis, mille tulemusena toimus ametiasutuses ulatuslik töö ümberkorraldamine. Ametiasutuse töö ümberkorraldamise tulemusel muutusid 2019 teenistujate töötasud. Vastavat Haljala Vallavolikogu 17.09.2019 otsusega nr 119 (muudetud Haljala VVK 15.10.2019 otsusega nr 123) kehtestatud „Haljala Vallavalitsuse kui ametiasutuse struktuur ja teenistuskohtade koosseis“ kohaselt on Haljala Vallavalituse struktuuris teenistuskohtade koormus kokku 38,7, millest ametikohti 16,7 ja töökohti 22.  2019 aastal (1.11.2019 seisuga) kinnitatud põhipalga vahemikud:   * töötajad (välja arvatud abiteenistujad) 800 – 1620 eurot; * ametnikud 1080 - 1830 eurot; * juhid 1620 – 1875 eurot.   Vabariigi Valituse poolt on kehtestatud alates 1. jaanuarist 2020. a tunnitasu alammääraks 3,48 eurot ja kuutasu alammääraks täistööajaga töötamise korral 584 eurot.  2019 kinnitatud ja 2020 plaanitava põhipalga tõusuga ning Vabariigi Valitsuse poolt kehtestatud 2020 aasta töötasu alammäära tõusuga on Haljala valla 2020 kinnitatud eelarves arvestatud.  „[Haljala Vallavalitsuse palgajuhend](https://www.riigiteataja.ee/akt/429122017035)“ on kinnitatud Haljala Vallavolikogu 19.12.2017 määrusega nr 3. Haljala Vallavalitsuse palgajuhend reguleerib Haljala Vallavalitsuse ametnike ja töötajate (*teenistujate)* ning vallavanema palga või töötasu määramise ja maksmise korda ja palgajuhendiga on määratud kindlaks teenistuskohale vastav põhipalga vahemik, muutuvpalga maksmise tingimused ja kord, muude seaduses sätestatud lisatasude ja hüvitiste maksmise tingimused ja kord ning palga maksmise aeg ja viis.  Eelnõuga tehakse ettepanek muuta määruse paragrahvi 3 lõike 1 tabelit, milles on toodud teenistuskohtade põhipalgavahemikud.  Kehtivas määruses on § 3 lõikes 1 toodud tabel järgmises sõnastuses:   |  |  |  | | --- | --- | --- | | Palgagrupp | Teenistuskohad | Palgavahemik | |  |  | miinimummäär | maksimummäär | | 1 | töötajad | alampalga määr | 1500 | | 2 | ametnikud | 750 | 1700 | | 3 | juhid | 1100 | 2500 |   **Eelnõu kohaselt sõnastatakse § 3 lg 1 tabel järgmises sõnastuses:**   |  |  |  |  | | --- | --- | --- | --- | | Palgagrupp | Teenistuskohad | Palgavahemik | | | miinimummäär | maksimummäär | | 1 | töötajad | alampalga määr | 2000 | | 2 | ametnikud | 1100 | 2000 | | 3 | juhid | 1600 | 2500 |   Ettepanek on määrus jõustada tagasiulatuvalt eelarveaasta algusest alates 1. jaanuarist 2020. |
|  |